Randi Studsgarth
Randi Studsgarth, f. 1938, dansk væver, uddannet på Kunsthåndværkerskolen 1957-60 og hos Marie Gudme Leth 1961-62; eget værksted fra 1962. Randi Studsgarth har udført ofte farverige og farvestærke billedtæpper i mange forskellige materialer, flere med inspiration fra rejser i Østen. Fra 1980'erne har hun tillige eksperimenteret med bl.a. papir og akrylstøbning. Hun har udført en lang række udsmykningsopgaver til både private virksomheder og offentlige institutioner.